
OPĆINSKI SUD U TRAVNIKU 

Broj: 51 0 P 004624 09 I 

Travnik, 28.02.2024.. godine 

Općinski sud Travnik, sudija Stojanka Kovačić, u izvršnom postupku tražioca izvršenja „SCANIA CREDIT AB“ S-151 87 Soerdetalje, Švedska, koga zastupaju advokati iz Zajedničke advokatske kancelarije Olodar Prebanić, i Arela Jusufbašić-Goloman iz Sarajeva, ul. Maršala Tita br. 38/II, 71000 Sarajevo, advokat Tijana Blesić-Bilić iz Sarajeva, ul. Maršala Tita br. 38/II, 71000 Sarajevo, protiv izvršenika 1. Krehić Aide iz Zenice, ul. Dr. A. Borića 25, 2. Krehić-Skopljak Lejle iz Zenice, ul. Dr. A. Borića 25, 3. Krehić Nejre iz Zenice, ul. Dr. A. Borića 25, 4. Krehić Elme iz Zenice, ul. Dr. A. Borića 25, kao zakonski nasljednici iza umrlog, Krehić Kasima, radi naplate novčanog potraživanja u iznosu od 320.398,00 KM, (163.817,00 EUR) radi izvršenja na nekretninama,  donio je dana 28.02.2024. godine sljedeći:

ZAKLJUČAK
o  prodaji nepokretnosti

I. ODREĐUJE SE TREĆE ročište za javnu prodaju nepokretnosti izvršenika upisanih u: 

- zk. ul. br. 14 k.o. SP Počulica, k.č. 177/1 u naravi oranica Tuk, 2 x kuća, zgrada, površine 3835m2, procjenjene vrijednosti 487.847,00 KM,

1. Ročište za prodaju predmetne nepokretnosti održat će se usmenim javnim nadmetanjem dana utorak 16.04.2024. godine u 10,00 sati, u zgradi Općinskog suda Travnika, ul. Vezirska br. 2 sudnica broj 26.

2. Na trećem ročištu za javno nadmetanje  nekretnina izvršenika iz tačke  I. ovog zaključka  može se prodati bez ograničenja najniže cijene  u odnosu na utvrđenu vrijednost.

3. Na javnoj prodaji mogu učestvovati sva pravna i fizička lica osim lica navedenih u čl. 88. Zakona o izvršnom postupku, a dužna su prije ročišta za prodaju na  ime osiguranja uplatiti iznos od  jedne desetine određene vrijednosti nepokretnosti, s tim što osiguranje ne može iznositi više od 10.000,00 KM i prije početka ročišta sudu predati uplatnicu iz koje je vidljivo da su osiguranje platile na depozitni račun Općinskog suda u Travniku, otvoren kod UniCredit bank d.d. Mostar Poslovnica Travnik, račun br. 3389002208351383.

4. Od polaganja osiguranja oslobođen je tražitelj izvršenja. Ročište za javno nadmetanje održat će se i kad prisustvuje samo jedan ponuđač.
5. Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponira prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču, koji treba da u roku od 30 dana od dana prijema ovog zaključka Sudu deponira prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, Sud će donijeti Rješenje o obustavi postupka.
6. Shodno odredbi člana 75. st. 1. i 2. Zakona o izvršnom postupku („Službene novine F BiH“ br. 32/03;52/03;33/06;39/06;39/09;35/12),  stvarne služnosti, stvarni tereti i prava građenja na nepokretnosti, ne prestaju prodajom nepokretnosti. Prodajom nepokretnosti ne prestaju ni lične služnosti koje su u zemljišnoj knjizi upisane prije prava radi čijeg se namirenja izvršenje provodi. 

7. Troškovi poreza i takse u vezi s prodajom nepokretnosti plaća kupac.

8. Ovaj zaključak objavit će se na oglasnoj tabli Suda, a stranka može, o svom trošku, zaključak objaviti i u sredstvima javnog informisanja.

                                                                                    SUDIJA

                                                                                    Stojanka Kovačić s.r.

Protiv ovog zaključka nije 

dopušten pravni lijek.
